ଭୁବନେଶ୍ୱର, ଅକ୍ଟୋବର ୧୯(ଲୋକାଲ ୱାୟାର): ଆକାଶ ହିଁ ଶେଷ ସୀମା ବୋଲି ପ୍ରମାଣିତ କରିଛନ୍ତି ମହାକାଶ ଉଦ୍ୟୋଗୀ ଡଃ ସୁସ୍ମିତା ମହାନ୍ତି ।
ବିବିସିର ବାର୍ଷିକ ୧ ଶହ ପ୍ରଭାବଶାଳୀ ମହିଳା ତାଲିକା ୨୦୧୯ରେ ସ୍ଥାନ ପାଇ ଓଡ଼ିଶାକୁ ଗର୍ବିତ କରିଛନ୍ତି ସୁସ୍ମିତା । ନିଜ ଉଦ୍ୟମ ବଳରେ ସମାଜରେ ପରିବର୍ତ୍ତନ ଆଣିଥିବା ବିଭିନ୍ନ କ୍ଷେତ୍ରର ମହିଳା ବିବିସି ତାଲିକାରେ ସ୍ଥାନ ପାଇଛନ୍ତି ।
ପୂର୍ବତନ ଇସ୍ରୋ ବୈଜ୍ଞାନିକ ନୀଳମଣି ମହାନ୍ତିଙ୍କ ଝିଅ ସୁସ୍ମିତାଙ୍କ ନାମ ଦିଆଯାଇଛି 'ସ୍ପେଶ ୱିମାନ' ।
ବିଶ୍ୱର ଏକମାତ୍ର ମହାକାଶ ଉଦ୍ୟୋଗୀ ଭାବେ ସେ ତିନିଟି ମହାଦେଶରେ କମ୍ପାନୀ ଆରମ୍ଭ କରିଛନ୍ତି । ୨୦୦୮ରେ ସେ ଆରମ୍ଭ କରିଥିଲେ ଭାରତର ପ୍ରଥମ ସ୍ପେଶ ଷ୍ଟାର୍ଟ ଅପ୍ 'Earth2Orbit' ।
ଆମେରିକା ଓ ଜାପାନ ଦ୍ୱାରା ୨୦୦୮ରୁ ୨୦୧୬ ମଧ୍ୟରେ ଲଞ୍ଚ୍ ହୋଇଥିବା ପିଏସଏଲଭି (ପୋଲାର ସାଟେଲାଇଟ ଲ୍ଚ ଭେହିକିଲ) ରକେଟ ପାଇଁ ଏହା କାମ କରିଥିଲା ।
୨୦୧୭ରୁ ପୃଥିବୀ ପର୍ଯ୍ୟବେକ୍ଷଣ ତଥ୍ୟ ବିଶ୍ଳେଷଣ ମାଧ୍ୟମରେ ବିଶ୍ୱ ପାଣିପାଗ ସମ୍ପର୍କିତ କାର୍ଯ୍ୟକ୍ରମକୁ ସମର୍ଥନ ଦେବା ସହ ସହର ଓ ଚାଷବାସ ପରିବେଶ ସ୍ମାର୍ଟ କରୁଛନ୍ତି ।
ପ୍ରତିଷ୍ଠିତ ନ୍ୟାସନାଲ ଇନଷ୍ଟିଚ୍ୟୁଟ ଅଫ ଡିଜାଇନର ଏହି ଛାତ୍ରୀ ଫ୍ରାନ୍ସର ଅନ୍ତର୍ଜାତୀୟ ମହାକାଶ ବିଶ୍ୱବିଦ୍ୟାଳୟ (ଆଇଏସୟୁ)ର କୋର୍ସ କରିବା ସହ ସ୍ୱିଡେନରୁ ଏରୋସ୍ପେଶ ଆର୍କିଟେକଚର ବିଷୟରେ ଡକ୍ଟରେଟ ଡିଗ୍ରୀ ଲାଭ କରିଛନ୍ତି ।
ସୁସ୍ମିତା ଅନେକ ସଫଳତା ହାସଲ କରିଛନ୍ତି । ସେ ବୋଇଂ ସହିତ କାମ କରି ଅନ୍ତର୍ଜାତୀୟ ମହାକାଶ କେନ୍ଦ୍ର (ଆଇଏସଏସ) କାର୍ଯ୍ୟକ୍ରମ ଓ ନାସାର ସଟଲ ମିର ମିଶନରେ କାମ କରିଥିଲେ ।
ୟୁରୋପିଆନ ସ୍ପେଶ ଏଜେନ୍ସି (ଇଏସଏ)ର ପରାମର୍ଶଦାତା ଭାବେ ମଧ୍ୟ କାମ କରିଥିଲେ । ଏହା ସହିତ ୟୁରୋପ, ଆମେରିକା ଓ ଜାପାନର ଅନେକ ସରକାରୀ ଓ ବେସରକାରୀ ମହାକାଶ ସଂସ୍ଥାରେ ସେ କାମ କରିଛନ୍ତି ।
ଓଡ଼ିଶାର ଏହି ବାସିନ୍ଦା ନୂତନ ଶୈଳୀର ମହାକାଶ ସ୍ଥାପତ୍ୟ ଟ୍ରାନ୍ସ ଗ୍ରାଭିଟି କ୍ଷେତ୍ରରେ ଅଗ୍ରଣୀ ଭୂମିକା ତୁଲାଇବା ସହ ତିନିଟି କମ୍ପାନୀ ଆରମ୍ଭ କରିଛନ୍ତି ।
ସେହି କମ୍ପାନୀଗୁଡ଼ିକ ହେଲା ସାନଫ୍ରାନସିସ୍କୋର ଏରୋସ୍ପେଶ କନସଲ୍ଟିଂ ଫାର୍ମ ମୁନଫ୍ରଣ୍ଟ (୨୦୦୧), ଭିଏନାର ଏରୋସ୍ପେଶ ଆର୍କିଟେକଚର ଓ ଡିଜାଇନ ଫାର୍ମ ଲିକ୍ୱିଫାୟର ସିଷ୍ଟମ୍ସ ଗ୍ରୁପ (୨୦୦୩) ଓ ଭାରତର ବେଙ୍ଗଲୁରୁରେ ପ୍ରଥମ ବେସରକାରୀ ସ୍ପେଶ ଷ୍ଟାର୍ଟଅଫ ଆର୍ଥଟୁ ଅର୍ବିଟ ପ୍ରତିଷ୍ଠା କରିଥିଲେ ।
ଇଣ୍ଟରନ୍ୟାସନାଲ ଏକାଡେମୀ ଅଫ ଏରୋନଟିକ୍ସ ଆଣ୍ଡ ଦ ଆମେରିକାନ ଇନଷ୍ଟିଚ୍ୟୁଟ ଅଫ ଏରୋନଟିକ୍ସ ଆଣ୍ଡ ଆଷ୍ଟ୍ରୋନଟିକ୍ସର ସେ ସଦସ୍ୟ ଅଛନ୍ତି ।
୨୦୦୫ରେ ନିଜ ସଂସ୍ଥା ମାଧ୍ୟମରେ ଅନ୍ତର୍ଜାତୀୟ ସହଯୋଗ ବୃଦ୍ଧିକୁ ପ୍ରୋତ୍ସାହନ ଦେଇଥିବାରୁ ତାଙ୍କୁ କ୍ୟାପିଟଲ ହିଲ ଠାରେ ଅନ୍ତର୍ଜାତୀୟ ଇଣ୍ଟରନ୍ୟାସନାଲ ସଫଳତା ପୁରସ୍କାର ମିଳିଛି ।
ପରିବେଶ ପରିବର୍ତ୍ତନ ବିରୋଧରେ ପ୍ରଖର ବକ୍ତା ଭାବେ ପରିଚିତ ସୁସ୍ମିତା ୨୦୧୨ରେ ଫାଇନାନ୍ସିଆଲ ଟାଇମ୍ସର '୨୫ ଇଣ୍ଡିଆନ୍ସ ଟୁ ୱାଚ' ରେ ସ୍ଥାନ ପାଇଥିଲେ । ୨୦୧୭ରେ ଫର୍ଚ୍ୟୁନ ପତ୍ରିକାର ପ୍ରଚ୍ଛଦରେ ମଧ୍ୟ ସେ ସ୍ଥାନ ପାଇଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
